
AIŠKINAMASIS RAŠTAS
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO
„DĖL ILGALAIKIO MATERIALIOJO TURTO PERĖMIMO KRETINGOS RAJONO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE KRETINGOS RAJONO ŠVIETIMO ĮSTAIGOMS“

2026 m. rugpjūčio 13 d.
Kretinga

1. Parengto sprendimo projekto tikslas ir uždaviniai. 
Sutikti perimti valstybės turtą – kompiuterinę įrangą – Kretingos rajono savivaldybės (toliau – Savivaldybė) nuosavybėn ir ją perduoti Kretingos rajono Darbėnų gimnazijai, Kretingos Marijono Daujoto progimnazijai, Kretingos Simono Daukanto progimnazijai, Kretingos Jurgio Pabrėžos universitetinei gimnazijai, Kretingos r. Vydmantų gimnazijai, Kretingos rajono Salantų gimnazijai, Kretingos Marijos Tiškevičiūtės mokyklai valdyti, naudoti ir disponuoti juo patikėjimo teise.
2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą. 
Nacionalinė švietimo agentūra 2026 m. rugpjūčio 7 d. raštu Nr. SD-2271 prašo inicijuoti Savivaldybės tarybos sprendimą dėl turto perėmimo Savivaldybės nuosavybėn savarankiškosioms savivaldybės funkcijoms įgyvendinti. Savivaldybės nuosavybėn perduodamas turtas įsigytas Europos regioninės plėtros fondo ir bendrojo finansavimo lėšomis, įgyvendinant projektą „Ugdymo priemonės mokykloms“ (Nr. 10-063-P-0001). Perėmus valstybės ilgalaikį materialųjį turtą – kompiuterinę įrangą (NB15) 15,9“ - 16,9“ vidutinio našumo nešiojamasis kompiuteris HP ProBook 4 G1iR 16 inch 100uJ) Savivaldybės nuosavybėn, jis bus perduotas Kretingos rajono Darbėnų gimnazijai, Kretingos Marijono Daujoto progimnazijai, Kretingos Simono Daukanto progimnazijai, Kretingos Jurgio Pabrėžos universitetinei gimnazijai, Kretingos r. Vydmantų gimnazijai, Kretingos rajono Salantų gimnazijai, Kretingos Marijos Tiškevičiūtės mokyklai valdyti, naudoti ir disponuoti juo patikėjimo teise ir bus naudojamas šių švietimo įstaigų nuostatuose nurodytoms veikloms vykdyti. Bendra perduodamo ilgalaikio materialiojo turto vertė – 19979,52 Eur.
Minėtos švietimo įstaigos pateikė raštus dėl šio turto perdavimo valdyti, naudoti ir disponuoti juo patikėjimo teise savivaldybės savarankiškosioms funkcijoms vykdyti. Perduotas ilgalaikis materialus turtas (kompiuterinė įranga) bus naudojamas šių švietimo įstaigų ugdymo procese. Atnaujinus įrangą bus pagerinta švietimo paslaugų kokybė.
Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 6 straipsnio 2 punktu, savivaldybė turtą įgyja savivaldybės tarybos sutikimu perimdama valstybės turtą savivaldybių savarankiškosioms funkcijoms įgyvendinti, kai šis turtas perduodamas savivaldybių nuosavybėn pagal Vyriausybės nutarimus. Įstatymo 12 straipsnio 1 ir 4 dalyse nurodyta, kad savivaldybės turtas, įskaitant pripažintą nereikalingu arba netinkamu (negalimu) naudoti savivaldybės turtą, patikėjimo teise valdyti, naudoti ir disponuoti juo perduodamas savivaldybės tarybos nustatyta tvarka. Patikėjimo teisė į perduodamą savivaldybės turtą atsiranda nuo savivaldybės turto perdavimo–priėmimo akto pasirašymo dienos arba nuo savivaldybės turto patikėjimo sutarties sudarymo dienos, jeigu joje nustatyta, kad ši sutartis taip pat yra ir perdavimo–priėmimo aktas.
3. Kokių rezultatų laukiama. 
Perėmus minėtą turtą ir jį perdavus švietimo įstaigoms bus sudaryta galimybė, organizuojant ugdymo procesą, pagerinti švietimo paslaugų kokybę.
4. Lėšų poreikis ir šaltiniai. 
Savivaldybės biudžeto lėšų nereikės.
5. Kiti sprendimui priimti reikalingi pagrindimai, skaičiavimai ir paaiškinimai. 
Nėra.
6. Teisės akto projekto antikorupcinis vertinimo išvada dėl sprendimo projekto teikimo antikorupciniam vertinimui.
Teisės aktų projektų antikorupcinio vertinimo taisyklėse antikorupcinis vertinimas nenumatytas.
7. Autorius ar autorių grupė. 
Vietinio ūkio ir turto valdymo skyriaus vyr. specialistė S. Baublienė.
